[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000018", "text": "HafanCyrsiauCyrsiau Ol-raddedigPeirianneg Trydanol ac Electronig"}, {"text_idx": "#000019", "text": "MSc Peirianneg (Trydanol ac Electronig)"}, {"text_idx": "#000024", "text": "Mae\u2019r rhaglen MSc Peirianneg Drydanol ac Electronig yn astudio dylunio, modelu, a phrofi algorithmau ar gyfer cydosodiadau trydanol ac electronig cymhleth. Mae datblygu meddalwedd yn rhan annatod o ro\u0302l peirianwyr electronig modern ac i gefnogi hyn, defnyddir offer meddalwedd fel VEE, MULTISIM a MATLAB yn helaeth yn y cwrs."}, {"text_idx": "#000025", "text": "Dros yr ychydig flynyddoedd diwethaf mae cynnydd aruthrol wedi bod yn y defnydd o systemau electronig, awtomeiddio a gyriant modur, a hynny mewn cyd-destun diwydiannol a domestig. Mae hyn oherwydd datblygiadau diweddar mewn electroneg pw\u0302er, moduron trydan, a pheirianneg rheoli. Sylwyd bod bron i hanner yr ynni trydanol byd-eang yn cael ei ddefnyddio heddiw gan yriannau trydan a systemau awtomeiddio. Mae peirianwyr Trydanol ac Electronig hefyd yn ymwneud a\u0302 rheolaeth ddiwydiannol uwch gan gynnwys dylunio, rhaglennu meddalwedd a rheoli systemau wedi\u2019u mewnosod gan ddefnyddio microreolyddion a microgyfrifiaduron."}, {"text_idx": "#000026", "text": "Mae\u2019r telathrebu ar gyfer cymwysiadau ffonau symudol yn ei gwneud yn ofynnol i beirianwyr electronig sicrhau datblygiad, gweithrediad a chynnal a chadw systemau a dyfeisiau cyfathrebu uwch. Mae llawer o rolau iddynt hefyd yn y diwydiannau ynni, er enghraifft, yn dylunio a rhedeg systemau rheoli cymhleth fel y rhai sydd eu hangen i redeg y Grid Cenedlaethol neu reoli gorsaf ynni niwclear."}, {"text_idx": "#000027", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenRhyngwladol"}, {"text_idx": "#000028", "text": "Polisi drws agored i gwrdd a\u0302 thiwtoriaid\nCewch ddewis o blith modiwlau opsiynol i ategu llwybr eich cwricwlwm\nCaiff y rhaglen ei hachredu gyda\u2019r IET (yn amodol ar achrediad 2023)"}, {"text_idx": "#000029", "text": "Beth fyddwch chin ei astudio"}, {"text_idx": "#000038", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000041", "text": "d) Gradd Anrhydedd Baglor mewn Peirianneg, neu Radd Baglor arall mewn disgyblaeth beirianneg briodol, fel arfer gydag o leiaf dosbarthiad 2:2 neu gyfwerth.\ne) Gellir derbyn ymgeiswyr nad ydynt yn bodloni\u2019r gofynion mynediad ond sydd a\u0302 phrofiad proffesiynol sylweddol mewn maes arbenigol perthnasol, yn amodol ar gyfweliad a geirda.\nf) Cymwysterau cyfatebol o wlad dramor a ystyrir yn foddhaol gan di\u0302m y rhaglen."}, {"text_idx": "#000042", "text": "Fel arfer, bydd gofyn i ymgeiswyr sy\u2019n gwneud cais trwy bwyntiau mynediad (b) ac (c) fynychu cyfweliad. Nid yw hyn bob amser yn bosibl, e.e., myfyrwyr tramor, ac os felly defnyddir y ffurflen gais ac argymhellion y tiwtor \u2018cartref\u2019 i benderfynu a ydynt yn addas; gellir defnyddio ffo\u0302n, y rhyngrwyd a fideo-gynadledda hefyd. Bydd lle ar y rhaglen yn cael ei gynnig yn seiliedig ar gymwysterau cefndir yr ymgeiswyr a, lle bo\u2019n briodol, eu profiadau."}, {"text_idx": "#000043", "text": "Meini prawf ansafonol i gael mynediad"}, {"text_idx": "#000046", "text": "Waeth beth fo cymwysterau mynediad ymgeisydd, rhaid i\u2019r myfyriwr ddangos tystiolaeth sy\u2019n bodloni\u2019r panel cyfweld o\u2019u gallu i gwblhau gwaith academaidd i\u2019r safon ofynnol i gwblhau\u2019r cynllun astudio arfaethedig yn llwyddiannus."}, {"text_idx": "#000047", "text": "Sail y rhaglen yw\u2019r Fframwaith Dysgu Gweithredol (ALF). Mae\u2019r dull dysgu cyfunol hwn yn rhan allweddol o\u2019r cyflwyno ac mae\u2019n cynnwys addysgu, cymorth dysgu, a chynnal sesiynau ar-lein. Mae\u2019r Fframwaith yn cynnig dull mwy hyblyg o ddysgu i fyfyrwyr ac mae\u2019n hanfodol i roi cyfle cyfartal i bob myfyriwr lwyddo."}, {"text_idx": "#000048", "text": "Mae\u2019r dulliau dysgu ac addysgu yn adlewyrchu disgrifyddion nodweddion gradd Meistr yr Asiantaeth Sicrhau Ansawdd (QAA) yn y ffyrdd canlynol:"}, {"text_idx": "#000049", "text": "e) Defnyddir darlithoedd i rannu gwybodaeth allweddol a dangos ffyrdd newydd o weithio a fydd yn galluogi myfyrwyr i ddatblygu dealltwriaeth gadarn o egwyddorion eu maes astudio yn ogystal a\u0302 chanfod ffyrdd newydd o weithio.\nf) Bydd astudiaethau achos, chwarae ro\u0302l, a gweithio mewn grw\u0302p yn cael eu defnyddio i gynorthwyo wrth roi\u2019r egwyddorion ar waith yn ehangach. Byddant hefyd yn cael eu defnyddio i ysgogi trafodaeth ac ymarfer sgiliau datrys problemau. Bydd hyn hefyd yn galluogi myfyrwyr i werthuso pa mor briodol yw gwahanol ddulliau o ddatrys problemau.\ng) Mae defnyddio portffolios yn ysgogi adfyfyrio ar y rhinweddau sy\u2019n angenrheidiol ar gyfer cyflogaeth, a hynny\u2019n gofyn am ysgwyddo cyfrifoldeb personol a gwneud penderfyniadau. Yn ogystal, maent yn galluogi myfyrwyr i nodi terfynau eu gwybodaeth a\u2019u sgiliau a nodi strategaethau ar gyfer datblygu.\nh) Defnyddir asesiadau i hybu dysgu yn ogystal a\u0302 rhoi syniad am gyflawniad y myfyriwr."}, {"text_idx": "#000050", "text": "Mae cyfleoedd yn y rhaglen i gael adborth ffurfiannol, diagnostig a chrynodol. Defnyddir dulliau asesu sy\u2019n adlewyrchu anghenion y grw\u0302p myfyrwyr ac yn rhoi modd profi gwybodaeth a deilliannau dysgu\u2019r rhaglen yn ogystal a\u0302 galluogi datblygu ac asesu sgiliau ymarferol a throsglwyddadwy."}, {"text_idx": "#000051", "text": "Pan wneir gwaith grw\u0302p wedi\u2019i asesu, bydd disgwyl i chi greu nodiadau am gyfarfodydd a llunio cynlluniau gweithredu, a thrwy\u2019r rheiny ddangos eich bod wedi cyfrannu\u2019n gyfartal at y dasg. Yr elfen hon o gyfraniad personol fydd yn pennu asesiad eich modiwl yn gyffredinol. h.y., ni ddylai pob myfyriwr o fewn grw\u0302p ddisgwyl cael yr un marc."}, {"text_idx": "#000053", "text": "Mae'r dulliau addysgu'n cynnwys darlithoedd, sesiynau labordy, seminarau a arweinyr gan fyfyrwyr ac ymchil gan gyfarwyddyd."}, {"text_idx": "#000054", "text": "Mae dysgu annibynnol yn agwedd bwysig o bob modiwl, gan ei fod yn galluogi myfyrwyr i ddatblygu eu sgiliau pwnc-benodol a'u sgiliau allweddol."}, {"text_idx": "#000055", "text": "Mae\u2019r rhaglen MSc Peirianneg (Trydanol ac Electronig) yn ateb anghenion ystod o ddiwydiannau amrywiol yn lleol, yn genedlaethol ac yn rhyngwladol, wrth gyflenwi darpar weithwyr o\u2019r radd flaenaf iddynt yn y dyfodol. Mae\u2019r rhaglen wedi\u2019i llunio i roi cyfleoedd i chi ddangos eich arbenigedd technegol perthnasol, eich arloesedd, eich ymrwymiad a\u2019ch crebwyll, gan felly gynhyrchu myfyrwyr sy\u2019n weithwyr Peirianneg proffesiynol ac yn ased y mae galw mawr amdanynt gan gyflogwyr y dyfodol. Mae cyn-fyfyrwyr naill ai mewn cyflogaeth amser llawn neu wrthi\u2019n astudio am PhD."}, {"text_idx": "#000056", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000057", "text": "Mae'r cwrs yn eich cyfarparu a\u0302 gwybodaeth drylwyr a sgiliau mewn peirianneg sydd ar flaen y gad pan ddaw i dechnolegau newydd a'r rhai sy'n dod i'r amlwg. Bydd gan raddedigion y fantais o ddod yn arbenigwyr yn y diwydiant neu i fynd ar drywydd gyrfaoedd ymchwil yn y byd academaidd."}, {"text_idx": "#000061", "text": "Gallwch chi weld manyleb lawn y rhaglen yma."}]